CELEX: 62017TN0128
Language: mt
Date: 2017-02-27 00:00:00
Title: Kawża T-128/17: Rikors ippreżentat fis-27 ta’ Frar 2017 – Torné vs Il-Kummissjoni

24.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/27
            
         Rikors ippreżentat fis-27 ta’ Frar 2017 – Torné vs Il-Kummissjoni
   (Kawża T-128/17)
   (2017/C 129/41)
   Lingwa tal-kawża: il-Franċiż
   
      Partijiet
   
   
      Rikorrenti: Isabel Torné (Algés, il-Portugall) (rappreżentanti: S. Orlandi u T. Martin, avukat)
   
      Konvenuta: Il-Kummissjoni Ewropea
   
      Talbiet
   
   Tiddikjara u tiddeċiedi,
   
               —
            
            
               id-deċiżjoni ta’ ċaħda, tas-16 ta’ April 2016, tat-talba tagħha li tiffissa r-rata ta’ akkwist tad-drittijiet tagħha għall-pensjoni u l-età tal-irtirar tagħha, hija annullata.
            
         
               —
            
            
               il-Kummissjoni Ewropea hija kkundannata għall-ispejjeż.
            
         
      Motivi u argumenti prinċipali
   
   Ir-rikorrenti f’din it-tilwima tikkontesta d-deċiżjoni ta’ ċaħda impliċita tat-talba tagħha għall-ksib ta’ deċiżjoni antiċipata dwar ċerti elementi determinati u invarjabbli tal-kalkolu tad-drittijiet tagħha għall-pensjoni. L-imsemmija parti tqis li ċ-ċaħda impliċita tat-talba tagħha tikkostitwixxi astensjoni li tiġi adottata miżura preskritta mir-Regolamenti tal-Persunal u hija, għaldaqstant, att li jikkawża preġudizzju skont l-Artikolu 90 tar-Regolamenti tal-Persunal.
   Rigward l-elementi tal-kalkolu tal-pensjoni tagħha, ir-rikorrenti tikkontesta wkoll il-prattika tal-Kummissjoni li tikkonsisti f’li tqis li t-trasferiment ta’ membru tal-persunal temporanju li jaqa’ taħt l-Artikolu 2(f) tal-Kondizzjonijiet tal-impjieg lejn aġenzija oħra tal-Unjoni Ewropea jinvolvi l-konklużjoni ta’ kuntratt ġdid, distint minn dak preċedenti, li juri d-diskontinwità tal-karriera ta’ dan il-membru tal-persunal u jinvolvi b’hekk l-applikazzjoni ta’ Regoli tal-Persunal ġodda dwar il-pensjoni tal-irtirar.